CELEX: 62008CJ0041
Liikmesriigi kohustuste rikkumine
Direktiivid 86/378/EMÜ ja 96/97/EÜ
Meeste ja naiste võrdne kohtlemine
Mittetäielik ülevõtmine

Liikmesriigi kohustuste rikkumine – Nõukogu 24. juuli 1986. aasta direktiivi 86/378/EMÜ meeste ja naiste võrdse kohtlemise
põhimõtte rakendamise kohta kutsealastes sotsiaalkindlustusskeemides (EÜT L 225, lk 40; ELT eriväljaanne 05/01, lk 327) ja
nõukogu 20. detsembri 1996. aasta direktiivi 96/97/EÜ, millega muudetakse direktiivi 86/378/EMÜ meeste ja naiste võrdse kohtlemise
põhimõtte rakendamise kohta kutsealastes sotsiaalkindlustusskeemides (EÜT L 46, lk 20; ELT eriväljaanne 05/03, lk 232), ülevõtmata
jätmine.
Resolutsioon
1.
Kuna Tšehhi Vabariik ei ole määratud tähtaja jooksul vastu võtnud vajalikke õigus- ja haldusnorme, et täita nõukogu 24. juuli
1986. aasta direktiivi 86/378/EMÜ meeste ja naiste võrdse kohtlemise põhimõtte rakendamise kohta kutsealastes sotsiaalkindlustusskeemides
ja nõukogu 20. detsembri 1996. aasta direktiivi 96/97/EÜ (millega muudetakse direktiivi 86/378/EMÜ meeste ja naiste võrdse
kohtlemise põhimõtte rakendamise kohta kutsealastes sotsiaalkindlustusskeemides), siis on Tšehhi Vabariik rikkunud nendest
direktiividest ja akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi,
Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse
tehtavate muudatuste kohta artiklist 54 tulenevaid kohustusi.
2.
Mõista kohtukulud välja Tšehhi Vabariigilt.